Harriet Wedel-Jarlsberg

Harriet Wedel-Jarlsberg til Bærum gård og Bærum Verk (1846–1926) var en norsk gårdeier og filantrop. 

Hun var yngste datter av baron Harald Wedel-Jarlsberg og Elise Frederikke Butenschøn. Sammen med sine to søstre Caroline og Elise arvet hun Bærum Verk og store eiendommer som hun i en årrekke bestyrte, i de senere år sammen med sin søstersønn godseier Harald Løvenskiold. 

På sine eiendommer innførte hun forbedringer, og viste varme og interesse overfor alle som var i hennes tjeneste. Hun hadde således innrettet forsamlingslokale for arbeiderne, og deltok som oftest i deres sammenkomster. Hun ofret også stor omsorg for restaureringen av Tanum kirke, likeledes skjenket hun utstyr til Haslum- og Ullerns kirker. I Bryn kirkes kor bekostet hun utsmykningen utført av Emanuel Vigeland.

Wedel-Jarlsberg døde i 1926 og ble bisatt fra Bryn kirke.

Referanser 

Norske godseiere
Wedel-Jarlsberg-slekten